lv lv lv th lv lv lv lv pl hbs_lat es lv lv lv lv lv lv fi lv lv lv lv lv lv sl lv lv lv lv lv lv lv lv lv lv lv lv lv lv lv lv lv eo es lv lv sl fr fr sv lv lv lv ru lv lv fr lv en th lv lv lv pl hbs_lat es lv lv lv lv lv lv fi lv lv lv lv lv lv lv lv lv lv sl lv lv lv lv lv lv lv lv lv lv lv lv lv lv lv es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr lv lv lv lv lv lv lv lv lv lv lv id lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eo es lv lv lv th fr fr sv lv lv lv lv hbs_lat lv lv lv en lt et pt en en
Veselības apdrošināšanas atlīdzības | If.lv
Galvenā izvēlne Pāriet uz saturu
Visbiežākais cēlonis sadursmēs ar meža dzīvniekiem – stirna
Pērc OCTA internetā ar -5%
If līgumiestāžu partneru saraksts (Excel fails)
Kā iegūt no savas polises vairāk?
Padomi kā lietot If karti, lai apdrošinājuma summas limits būtu pietiekams visas polises darbības laikā.
Kāda ir būtiskākā atšķirība starp Mans If, If Mobile un neautorizēto atlīdzības pieteikšanas vidi?
If Mobile – veselības apdrošināšana Tavā viedtālrunī! Ar If Mobile viss būs vēl ērtāk, ātrāk un drošāk!
Kā pievienot veselības atlīdzības pieteikumam e-recepti
No 2018. gada 1. janvāra valsts kompensējamo medikamentu receptes tiek izrakstītas tikai elektroniski. Medikamentu, kurus valsts nekompensē, e-receptes izrakstīšana ārstiem ir brīvprātīga. Ja ārsts Tev ir izrakstījis e-recepti, tad atlīdzības pieteikumam jāpievieno divi dokumenti:
• Čeks, kas apliecina medikamentu iegādi
• Receptes izdruka vai elektroniskā kopija no e-veselības portāla
Ja Tev ir nepieciešama e-receptes izdruka vai elektroniskā kopija un Tu līdz šim vēl nekad neesi pieslēdzies e-veselības sistēmai, seko zemāk redzamajiem 5 soļiem vai arī ieskaties mūsu sagatavotajā instrukcijā "Kā izdrukāt e-recepti", kas palīdzēs Tev ātri un ērti apgūt šo sistēmu.
Izvēlies autorizēties sistēmā kā "Iedzīvotājs".
Atzīmē, ka piekrīti e-veselības sistēmas lietošanas noteikumiem un autorizējies, izmantojot sev ērtāko portāla latvija.lv piedāvāto autorizēšanās veidu, piemēram, internetbanku.
Izvēlies sadaļu "Receptes" un, izmantojot meklēšanas parametrus, atlasi nepieciešamo e-recepti.
Izdrukā vai, izmantojot ekrānšāviņu (PrintScreen), elektroniski saglabā savu e-recepti, kuru pēc tam pievieno If atlīdzības pieteikumam.
Kā lietot karti If līgumiestādēs
Lietojot If Veselības e-karti If medicīnas līgumiestādēs:
norēķinies ar If veselības e-karti;
Saņemto pakalpojumu apmaksa tiks veika atbilstoši tavā programmā norādītajiem nosacījumiem (pilnā vai daļējā apmērā). If veselības e-karte, līdzīgi kā banku maksājumu kartes, satur datus par tavā veselības polisē iekļautajiem pakalpojumiem, to limitiem un limitu atlikumiem. Ievietojot karti maksājuma terminālā, If sistēmā automātiski tiek reģistrēta tava iztērētā summa.
Ja pakalpojumi saskaņā ar izvēlēto apdrošināšanas programmu tiek apmaksāti daļēji, tev jāsedz starpība no saviem līdzekļiem. Tu vari saņemt IIN nodokļa atmaksu par šiem izdevumiem, ko esi sedzis pats.
Ja pakalpojums par kuru vēlies norēķināties ar If veselības e-karti nav iekļauts tavā veselības polisē vai arī apdrošinājuma summa, limiti nav pietiekami, sistēma neapstiprinās maksājumu un informēs par atteikumu. Šādā gadījumā droši sazinies ar mums, zvanot 67 338 333  un mēs tev palīdzēsim noskaidrot atteikuma iemeslu.
Gadījumā, ja If medicīnas līgumiestāde nepiedāvā iespēju norēķināties ar If veselības e-karti, apmaksā pakalpojumus no saviem līdzekļiem un piesaki veselības atlīdzību sev ērtā veidā.
Ko darīt, ja par saņemto ārstniecības pakalpojumu esi norēķinājies pats
Lai saņemtu atlīdzību par par pakalpojumiem, par ko norēķinājies pats:
Autorizējieties Mans If vai izmanto mobilā tālruņa aplikāciju If Mobile
Aizpildi atlīdzības pieteikuma formu
Pievieno pieteikumam skenētas vai fotografētas čeku kopijas
Vai, ja tas neizdodas, atsūti tās mums pa e-pastu, norādot atlīdzības lietas numuru
Kopā ar atlīdzības pieteikumu lūdzam iesniegt arī kopiju no pakalpojuma saņemšanu apliecinoša dokumenta:
Par ambulatorā un stacionārā ārstniecības iestādē saņemtiem pakalpojumiem - ārsta norīkojums vai izraksts no ambulatorās/stacionārās kartes;
Par zobārstniecības pakalpojumiem – izraksts no ambulatorās kartes ar informāciju par ārstētā zoba numuru un veiktajām manipulācijām;
Par medikamentu iegādi - ārsta izrakstītās receptes oriģināls vai kopija;
Par optikas iegādi - ārsta izrakstītās receptes oriģināls vai kopija;
Par sporta nodarbībām - mēneša abonements, kurā jābūt norādītam derīguma termiņam, abonementa īpašnieka vārdam, uzvārdam, personas kodam (par vienas nodarbības apmaksu visa nepieciešamā informācija ir maksājuma dokumentā);
Kopā ar atlīdzības pieteikumu jāiesniedz pakalpojuma apmaksu apliecinošs finanšu dokuments - kases aparāta čeks, kurā minēti:
Pakalpojuma sniedzēja rekvizīti (nosaukums, reģistrācijas Nr., adrese);
Saņēmēja - Jūsu personas dati (vārds, uzvārds, personas kods);
Pakalpojuma nosaukums, daudzums un cena;
Ja čeks nesatur minēto informāciju, tad nepieciešama stingrās uzskaites kvīts, kura satur iztrūkstošo informāciju.
Atlīdzības, saskaņā ar vidējo pakalpojuma izcenojumu If līgumiestādēs, tiek izmaksātas, pārskaitot uz tavu norādīto bankas kontu, pēc pieteikuma un visu pieprasīto dokumentu saņemšanas.
Apdrošinātājam ir tiesības nepieņemt medicīniskos un finanšu dokumentus, kuros ir veikti labojumi neatbilstoši Latvijas Republikas Ministru kabineta 1996. gada 23. aprīļa noteikumiem Nr. 154 „Dokumentu izstrādāšanas un noformēšanas noteikumi".
Kā saskaņot plānoto ārstēšanos stacionārā
Ja nepieciešama ārstēšanos stacionārā, tad tas ir jāsaskaņo ar mums divas nedēļas pirms paredzamās operācijas. Kā tas notiek.
Ja ārstniecības iestāde ir If līgumiestāde
Tev jāsagaida ārstniecības iestādes apstiprinājums (iestāde Tavu ārstēšanos pati saskaņo ar mums).
Ja ārstniecības iestādei nav sadarbības līguma ar If vai arī gadījumā, ja līgumiestāde tomēr lūdz tev pašam saskaņot ārstēšanos
Palūdz izrakstu, kurā ir norādīts plānotās operācijas datums, diagnoze, plānotie pakalpojumi (pakalpojuma kods, nosaukums un cena)
Ieskenē vai nofotografē šos dokumentus un nosūti tos mums uz e-pasta adresi - veseliba@if.lv
Sagatavoto saskaņojumu nosūtīsim tev 3 darba dienu laikā uz tavu norādīto e-pasta adresi
Ja nepieciešama kolektīvā darbinieku profilaktiskā apskate darba vietā
Ja jūsu uzņēmuma nepieciešama kolektīvā darbinieku profilaktiskā apskate, If sadarbības partneris to nodrošinās uz vietas jūsu uzņēmumā.
Lai vienotos par izbraukumu profilaktisko apskati, lūdzam sazināties ar If, rakstot uz e-pastu: pakalpojumi@if.lv. E-pastā lūdzam norādīt informāciju par plānotajām veselības apskatēm:
Cik darbiniekiem veselības apskate ir nepieciešama
Darbinieka veselībai kaitīgie darba vides faktori un darbi īpašajos apstākļos
Kurā atrašanās vietā izbraukuma veselības apskate ir plānota
Ja pazaudēta If veselības apdrošināšanas karte
Ja esi pazaudējis savu veselības e-karti vai esošā karte ir bojāta:
Lejuplādē If Mobile  aplikāciju, kuru varēsi uzrādīt If līgumiestādē plastikāta kartiņas vietā vai aizpildi formu
Pakalpojumi, kuri saņemti sekojošās ārstniecības iestādēs
SIA "KGS Optika" (Rīga), SIA medicīnas centrs "Mā-Re" (Rīga), IK "Veselības eliksīrs" (Bauska), SIA "Gailis" (Rīga), Boķes Ausmas masiera prakse (Cēsu iela 31 korp. 3, Rīga), AS "Aurora medicīnas centrs" (Rīga), Agritas Atvaras masiera prakse (Liepāja), sākot ar 01.04.2022. - SIA "terapija.lv" (Rīga).
Netiek apmaksāta ārstniecība, kas saistīta ar šādām slimībām un veselības stāvokļiem (izņemot, ja apdrošināšanas polisē iekļauti psihoterapeita, psihologa, psihiatra pakalpojumi):
izsīkuma jeb izdegšanas sindroma ārstniecība stacionārā vai stacionārās rehabilitācijas iestādē;
seksuāli transmisīvās slimības, AIDS un HIV vīruss;
Ģimenes plānošana un neauglības ārstniecība
Neapmaksā pakalpojumus, kas saistīti ar ģimenes plānošanu un neauglības ārstniecību, tai skaitā ar neauglību saistītu saslimšanu ārstniecību, mākslīgo apaugļošanu, diagnostisko histeroskopiju, saaugumu atdalīšanu un olvadu caurlaidības pārbaudes laparoskopiskās operācijas, ģenētiskās analīzes, sterilizāciju un kontracepcijas pakalpojumus, spermas analīzes.
Neapmaksā narkologa, logopēda, trihologa, tropu slimību ārsta, seksopataloga konsultācijas un manipulācijas.
Neapmaksā tādus pakalpojumus kā ārstnieciskais manikīrs, pedikīrs, podologa un podiatra pakalpojumi, kosmētiskā ārstniecība, skaistumkopšana, imūnterapija, ādas un zemādas veidojumu noņemšana bez histoloģiskās izmeklēšanas, veselīgas vides kapsula, vispārējā ķermeņa ārstnieciskā masāža, prostatas un ginekoloģiskā masāža, vakummasāža, kriomasāža, limfodrenāža.
Neapmaksā papildinošās (netradicionālās) medicīnas medicīniskos pakalpojumus, piemēram, akupunktūra, adatu terapeita konsultācija un terapija, aromaterapija, osteorefleksoterapija, biorezonanses diagnostika, Folla diagnostika, homeopāta nozīmēta terapija un atkārtotas konsultācijas, hidrokolonoterapija, iridodiagnostika, sulu un diētiskās kūres, SPA procedūras, ajūrvēdas pakalpojumi, floutinga seansi u.c.
Operācijas, uzturēšanās slimnīcā, paliatīvā aprūpe
Neapmaksā redzes korekcijas operācijas, kuņģa samazināšanas operācijas;
Neapmaksā apdrošinātā uzturēšanos maksas stacionārā, kas nav saistīta ar paša apdrošinātā ārstniecību, bet gan ar tam tuvas personas ārstniecību, kā arī apdrošinātajam tuvas personas uzturēšanās maksas stacionārā, kas saistīta ar apdrošinātā ārstniecību;
Neapmaksā kompleksās veselības pārbaudes (check-up), funkcionālās diagnostikas testus fiziskās sagatavotības noteikšanai, magnētiskās rezonanses izmeklējumus visam ķermenim, alergēnu kompleksās pārbaudes (paneļi), ja nav alergologa vai imunologa norīkojums.
Neapmaksā pateicības, piemaksas par ārsta izvēli, līgumus ar ārstu.
Neapmaksā izglītojošās lekcijas, seminārus, nodarbības, apmācības.
Neapmaksā pirmstermiņa medicīniskās pārbaudes (medicīniskās komisijas) autovadītāju tiesību saņemšanai un ieroču nēsāšanas atļauju saņemšanai, izmeklējumus un konsultācijas ārvalstu vīzu noformēšanai, medicīniskās dokumentācijas noformēšanu.
Neapmaksā higiēnas un medicīnas preču iegādi, ārstniecības iestādē iegādātos medikamentus, digitālās izdrukas, ierakstus un Rtg filmas.
Pakalpojumi, izņemot, ja nav tieši ietverti polisē
ārstnieciskā masāža, ārstnieciskā vingrošana, ūdens procedūras (dūņu procedūras, šarko duša u.c.), manuālā terapeita un osteopāta apmeklējums, kā arī fizioterapeita, ergoterapeita, kineziologa, fizikālās medicīnas un rehabilitācijas ārsta atkārtotas konsultācijas un nodarbības, izņemot, ja apdrošināšanas polisē ietverts “Masāžas, ārstnieciskā vingrošana” vai tieši norādīts citādi;
datortomogrāfija, magnētiskā rezonanse, gremošanas orgānu endoskopiskie izmeklējumi, augļa četrdimensiju sonoskopija, 3-4 dimensiju ultrasonogrāfija, scintigrāfijas izmeklējumi, kapsulas endoskopija, pozitronu emisijas tomogrāfija (PET/CT), izņemot, ja apdrošināšanas polisē ietverts “Specifiskie izmeklējumi” vai tieši norādīts citādi;
kāju vēnu operācijas, skleroterapija, izņemot, ja apdrošināšanas polisē tieši norādīts citādi;
kosmētiskās, plastiskās operācijas, kā arī tehniskie palīglīdzekļi, kruķi, ortozes, izņemot, ja apdrošināšanas polisē ietverts “Smagas saslimšanas, traumas” vai tieši norādīts citādi;
ērču encefalīta imūnglobulīna G līmeņa noteikšana, izņemot, ja apdrošināšanas polisē ietverts “Vakcinācija” vai tieši norādīts citādi;
psihoterapeita, psihologa, psihiatra, dietologa, uztura speciālista, pakalpojumi, izņemot, ja apdrošināšanas polisē ietverts “Psihoterapija, uzturs” vai tieši norādīts citādi;
stacionāra rehabilitācijas nodaļā saņemtie maksas pakalpojumi, izņemot, ja apdrošināšanas polisē ietverts “Sanatorija” vai tieši norādīts citādi.
Nereģistrētas ārstniecības iestādes, medicīniskās tehnoloģijas
Neapmaksā ārstniecības pakalpojumus, kas saņemti Latvijas Republikas Veselības inspekcijā nereģistrētās ārstniecības iestādēs (reģistrētās iestādes skatīt Veselības inspekcijas tīmekļvietnē ārstniecības iestāžu reģistrā www.vi.gov.lv) vai kas saņemti neatbilstoši Latvijas Republikas Ārstniecības likumā noteiktajām prasībām, vai izmantojot Latvijas Republikā neapstiprinātās medicīniskās tehnoloģijas.
Papildprogrammā “Medikamenti” neapmaksā medikamentus, kas nav reģistrēti Latvijas zāļu reģistrā, uztura bagātinātājus, vitamīnus, izņemot vitamīnu ampulētās formas, kā arī ārstniecības līdzekļi no šādām medikamentu grupām:
homeopātiskie un augu valsts līdzekļi, augu ekstraktus saturošie līdzekļi;
mikroelementi, antianēmiskie līdzekļi, minerālvielas, kaulu mineralizāciju ietekmējošie līdzekļi, antioksidanti;
imūnglobulīni, imūnstimulatori, imūnmodelējošo enzīmu līdzekļi, vakcīnas, serumi, tonizējošie un nespecifiskie imūnsistēmu stimulējošie līdzekļi;
nootropie, šūnu un smadzeņu metabolismu ietekmējošie līdzekļi, antidepresanti;
holesterīna un lipīdu līmeni samazinošie, svaru regulējošie līdzekļi;
pretvīrusu līdzekļi (izņemot lokālās darbības), pretsēnīšu, pretpiņņu un pretpsoriāzes līdzekļi, etilspirts, insekticīdi, pretparazītu līdzekļi, repelenti, ādu mīkstinošie un aizsargājošie līdzekļi;
pretdiabēta, prettuberkulozes pretepilepsijas, pretparkinsonisma līdzekļi;
hormonu aizstājēj terapija, kontraceptīvie līdzekļi, potenci stimulējošie līdzekļi;
līdzekļi infūzijai un parenterālajai barošanai.
Papildprogrammā Zobārstniecība neapmaksā šādus Pakalpojumus:
kariesa profilakse ar silantiem, zobu pārklāšana ar heliomateriālu vai florlaku, zobu balināšana, porcelāna plāksnītes, fasetes, kapes, vispārējā anestēzija, sedācija;
zobu protezēšana, porcelāna plombas, implanti, inlejas, onlejas, ortodontija, paradonta slimību ārstniecība, trīsdimensiju datortomogrāfija, izņemot, ja apdrošināšanas polisē tieši norādīts citādi.
Šajā sadaļā esam apkopojuši nosacījumus par to, kādā apmērā apmaksājam maksas ambulatoros pakalpojumus, ja par tiem esi norēķinājies pats.
Zemāk ir norādīti četri programmu apraksti. Atrodi savējo un iepazīsties ar tieši tavai apdrošināšanas programmai paredzētajiem nosacījumiem.​
Ja tavā programmā ir kods – A
Pakalpojumu apmaksas limiti - A
Ja tavā programmā ir kods – AN
Pakalpojumu apmaksas limiti - AN​
Ja tavā programmā ir kods - A(L)
Pakalpojumi tiek apmaksāti atbilstoši programmā noteiktajiem pakalpojumu limitiem gan Līgumiestādēm, gan ārpus tām. Ārpus Līgumiestādēm saņemtās laboratorijas analīzes apmaksā, nepārsniedzot maksu, par kādu šo pakalpojumu sniedz "E.Gulbja laboratorija".
Ja tavā programmā ir kods - A%
Pakalpojumi tiek apmaksāti atbilstoši programmā norādītajiem apmaksas procentiem gan Līgumiestādēm, gan ārpus tām.
Ja pakalpojumi saskaņā ar tava darba devēja izvēlēto apdrošināšanas programmu tiek apmaksāti daļēji, par šo summas starpību ir iespējams saņemt valsts kompensāciju par attaisnotajiem izdevumiem. Plašāku informāciju par attaisnotajiem izdevumiem vari atrast Valsts ieņēmuma dienesta mājas lapā.
Ja Tavā programmā ir iekļauti nosauktie laboratorijas izmeklējumi, tad apskati šajā sarakstā visu to laboratorisko izmeklējumus, kurus apmaksāsim. Pakalpojumi, kas sarakstā nav iekļauti, ir izņēmumi un netiek apmaksāti.
Ja Tavā programmā ir norādīts laboratorijas izmeklējumi, mēs bez noteikta saraksta segsim visus tos laboratorijas izmeklējumus, kas nav pretrunā ar Veselības apdrošināšanas noteikumu izņēmumu sadaļā iekļauto.
Veselības apdrošināšanas noteikumi THE 20201(.pdf 641 Kb)
(spēkā no 2020.gada 10.decembra)
Veselības apdrošināšanas noteikumi nr.57.9 (.pdf 662 Kb)​
Kritisko slimību apdrošināšanas noteikumi nr.52.3 (.pdf 149 Kb)
Vispārīgie apdrošināšanas noteikumi personu apdrošināšanā nr.002  (.pdf 506 Kb)
24/7 palīdzības tālrunis: 67 338 333
Palīdzība uz ceļa +371 67 514342
Atteikuma tiesības un pirmslīguma informācija
facebook youtube instagram © If P&C Insurance AS Latvijas filiāle
© If P&C Insurance AS Latvijas filiāle